CELEX: 62014TN0660
Language: el
Date: 2014-09-12 00:00:00
Title: Υπόθεση T-660/14: Προσφυγή της 12ης Σεπτεμβρίου 2014 — SV Capital κατά EBA

1.12.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 431/29
            
         Προσφυγή της 12ης Σεπτεμβρίου 2014 — SV Capital κατά EBA
   (Υπόθεση T-660/14)
   (2014/C 431/52)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: SV Capital OÜ (Ταλίν, Εσθονία) (εκπρόσωπος: M. Greinoman, δικηγόρος)
   
      Καθού: Ευρωπαϊκή Τραπεζική Αρχή (EBA)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει εξ ολοκλήρου την απόφαση EBA C 2013 002 της EBA της 21ης Φεβρουαρίου 2014,
            
         
               —
            
            
               να ακυρώσει την απόφαση BoA 2014-CI-02 του Τμήματος Προσφυγών των Ευρωπαϊκών Εποπτικών Αρχών, κατά το μέρος που απορρίπτει την προσφυγή,
            
         
               —
            
            
               να αναπέμψει την υπόθεση στο αρμόδιο όργανο της EBA, προς επί της ουσίας επανεξέταση της καταγγελίας της SV Capital OÜ, της 24ης Οκτωβρίου 2012 (όπως έχει συμπληρωθεί),
            
         
               —
            
            
               να καταδικάσει την καθής στα δικαστικά έξοδα της διαδικασίας ενώπιον του Γενικού Δικαστηρίου, περιλαμβανομένων των εξόδων εκτελέσεως της αποφάσεως ή της διατάξεως του Γενικού Δικαστηρίου.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής της, η προσφεύγουσα προβάλλει τέσσερις λόγους.
   
               1.
            
            
               Με τον πρώτο λόγο προβάλλεται πλάνη περί τα πράγματα, με το επιχείρημα ότι στην προσβαλλόμενη απόφαση EBA C 2013 002 αναφέρεται ότι «ούτε η [RR] ούτε ο [OP] ήταν επικεφαλής του υποκαταστήματος της Nordea Bank Finland ή ασκούσαν σημαντικές θέσεις κατά την έννοια των κατευθυντήριων γραμμών της ΕΒΑ περί προσόντων», παρά το γεγονός ότι το Τμήμα Προσφυγών δέχθηκε τα περί του αντιθέτου στοιχεία που προσκόμισε η προσφεύγουσα.
            
         
               2.
            
            
               Με τον δεύτερο λόγο προβάλλεται ότι η καθής υπέπεσε σε πλάνη εκτιμήσεως, καθώς παρέλειψε να λάβει υπόψη της i) ότι η Nordea έχει συμπεριληφθεί στον κατάλογο των 29 συνολικά σημαντικότερων χρηματοοικονομικών οργανισμών, ii) ότι πρόκειται για χρηματοοικονομικό όμιλο, iii) τη σημασία του υποκαταστήματος στην Εσθονία και iv) ότι οι καταγγελθείσες παραβάσεις είναι κατάφωρες.
            
         
               3.
            
            
               Με τον τρίτο λόγο προβάλλεται παράβαση του άρθρου 39, παράγραφος 1, του σχετικού με την EBA κανονισμού (1) και του άρθρου 16 Κώδικα Ορθής Διοικητικής Πρακτικής της EBA (2), καθώς δεν δόθηκε στην προσφεύγουσα η δυνατότητα να εκφράσει την άποψή της επί της αιτιολογίας που παρέθεσε η καθής, καθώς και επί των σχετικών με τα πραγματικά περιστατικά διαπιστώσεών της, πριν την έκδοση της αποφάσεως EBA C 2013 002, διότι η καθής δεν γνωστοποίησε στην προσφεύγουσα ότι δεν σκοπεύει να διεξαγάγει έρευνα επί της Nordea Bank Finland ούτε αιτιολόγησε την απόφασή της αυτή.
            
         
               4.
            
            
               Με τον τέταρτο λόγο προβάλλεται παράβαση του άρθρου 3, παράγραφοι 3, 4 και 5, των εσωτερικών κανόνων της (3), καθώς ο αναπληρωτής πρόεδρος της EBA δεν ενημερώθηκε, βάσει ανωνυμοποιημένων πληροφοριών, σχετικά με την απόφαση περί μη διεξαγωγής έρευνας.
            
         
               5.
            
            
               Με τον πέμπτο λόγο προβάλλεται κατάχρηση εξουσίας και μη εύλογη συμπεριφορά της EBA, διότι η καθής ενήργησε κατά τρόπο μεροληπτικό και, λαμβανομένων υπόψη του χρόνου και της προσπάθειας που αφιέρωσε η καθής για την καταγγελία, δεν ήταν δικαιολογημένη η απόφαση περί μη διεξαγωγής έρευνας, χωρίς εμπεριστατωμένη εξέταση της καταγγελίας.
            
         
      (1)  Κανονισμός (ΕΕ) 1093/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010 , σχετικά με τη σύσταση Ευρωπαϊκής Εποπτικής Αρχής (Ευρωπαϊκή Αρχή Τραπεζών), την τροποποίηση της απόφασης 716/2009/ΕΚ και την κατάργηση της απόφασης 2009/78/ΕΚ της Επιτροπής (ΕΕ 2010 L 331, σ. 12).
   
      (2)  Απόφαση DC 006 του Συμβουλίου Διοικήσεως της 12ης Ιανουαρίου 2011 σχετικά με τον Κώδικα Ορθής Διοικητικής Πρακτικής της EBA.
   
      (3)  Απόφαση DC 054 του Συμβουλίου Εποπτών της 5ης Ιουλίου 2012, σχετικά με τον εσωτερικό κανονισμό όσον αφορά τις έρευνες για παράβαση της νομοθεσίας της Ένωσης.